CELEX: 
Language: hu
Date: 2017-03-20 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az EN 14080 harmonizált szabvány szerinti ragasztott laminált faipari termékek és az EN 15497 harmonizált szabvány szerinti ékcsapos toldású szerkezeti tömör fából készült termékek tűzzel szembeni viselkedés tekintetében, vizsgálat nélkül történő osztályozásának feltételeiről és a 2005/610/EK határozat módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendelet
                  1
                felhatalmazást ad a Bizottságnak arra, hogy felhatalmazáson alapuló jogi aktusokat fogadjon a teljesítményosztályok meghatározására az építési termékek alapvető jellemzői vonatkozásában. A rendelet előírja továbbá, hogy az építési termékek gyártóira nem szabad szükségtelen adminisztratív terheket vagy költségeket róni. Ebben az összefüggésben a 305/2011/EU rendelet 28. cikke előírja, hogy a Bizottságnak a teljesítmény állandóságának értékelésére és ellenőrzésére a legkevésbé költséges, de az egészséggel, biztonsággal és környezetvédelemmel kapcsolatos követelményeket megfelelően teljesíteni képes rendszert kell választania.
            
            
               Ha egyes építési termékek teljesítményét megbízható vizsgálati eredmények vagy más adatok már megfelelő módon igazolták, gyártóiknak külön meghatározandó feltételek mellett lehetővé kell tenni, hogy a termékek vizsgálata, illetve további vizsgálata nélkül nyilatkozatot állíthassanak ki egy meghatározott teljesítményosztályról, amint azt a 305/2011/EU rendelet 27. cikkének (5) bekezdése és 36. cikke (1) bekezdésének a) pontja előírja. Ez az egyszerűsített eljárás tovább csökkenti a gyártókra nehezedő adminisztratív terheket és költségeket.
            
            
               A tagállamok által kinevezett szakértői konzultáció során vizsgálati eredményekkel kapcsolatos széles körű ágazati visszajelzések alapján bebizonyosodott, hogy az EN 14080 harmonizált szabvány szerinti ragasztott laminált faipari termékek és az EN 15497 harmonizált szabvány szerinti ékcsapos toldású szerkezeti tömör fából készült termékek a tűzzel szembeni viselkedés tekintetében bizonyos feltételek mellett stabil és kiszámítható teljesítményt nyújtanak. Ennélfogva úgy tekinthető, hogy az említett termékek tűzzel szembeni viselkedés tekintetében további vizsgálatok nélkül is megfelelnek bizonyos teljesítményosztályoknak, amennyiben az említett feltételek teljesülnek.
            
            
               E rendelettervezet meghatározza, hogy ezek az egyszerűsített eljárások – az EN 14080 harmonizált szabvány szerinti ragasztott laminált faipari termékek és az EN 15497 harmonizált szabvány szerinti ékcsapos toldású szerkezeti tömör fából készült termékek a tűzzel szembeni viselkedés tekintetében nyújtott teljesítményének meghatározására – milyen feltételek mellett alkalmazhatók.
            
            
               A 2005/610/EK bizottsági határozat
                  2
                már megállapította az EN 14080 szabvány hatálya alá tartozó ragasztott laminált faipari termékek tűzállósági osztályait. Az említett határozat mellékletének 1. táblázata felsorolja az osztályozásnak azokat a szükséges feltételeit, amelyek teljesülése mellett nem szükséges e termékek további tesztelése. A táblázat a minimális teljes vastagságot 40 mm-ben határozta meg. Azonban a stabil és kiszámítható tűzállóság indokolja, hogy az említett vastagság tekintetében támasztott feltételt kiigazítsák 22 mm-re. A jogbiztonság érdekében 2005/610/EK bizottsági határozat mellékletének 1. táblázatát törölni kell és helyette e rendelet mellékletét kell alkalmazni.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A rendelet tervezetéről először a tűzesetekkel foglalkozó szakértői alcsoportban (FireSubAG) tárgyaltak 2015. március 12-én, majd az építőipari tanácsadó csoport ülésén
                  3
                (AG) 2015. május 8-án. 2015. március 6. és május 8. között írásbeli szakértői konzultációra is benyújtották. Ezt megelőzően valamennyi tagállam lehetőséget kapott arra, hogy szakértőket jelöljön ki a konzultációban való részvételre. E szakértőkön kívül más külső érdekelt felek véleményét is kikérték. A felhatalmazáson alapuló jogi aktusokról szóló egyetértési megállapodásnak megfelelően a tűzesetekkel foglalkozó szakértői alcsoportban (FireSubAG) megvitatott és az írásbeli konzultációhoz kapcsolódó dokumentumokat egyidejűleg továbbították az Európai Parlamentnek és a Tanácsnak. Az ennek során kinyilvánított véleményeket figyelembe vették, amikor e jogszabálytervezet szolgálatközi konzultációra bocsátandó változatát véglegesítették.
            
            
               A tervezet 2017. január 12. és február 9. között véleménynyilvánítás céljából elérhető volt a minőségi jogalkotási portálon; de észrevétel nem érkezett.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A 305/2011/EU rendelet 27. cikke szerint az építési termékek alapvető jellemzői vonatkozásában teljesítményosztályok határozhatók meg. A 27. cikk (1) bekezdése szerint erre a Bizottság által elfogadott, felhatalmazáson alapuló jogi aktusok útján kerülhet sor, míg a 27. cikk (2) bekezdése harmonizált szabványok e célból történő alkalmazását teszi lehetővé.
            
            
               Ezenkívül, a 27. cikk (5) bekezdésének megfelelően a Bizottság – a szükségtelen vizsgálatok elkerülésére azon építési termékek esetében, amelyek teljesítményét megbízható vizsgálati eredmények vagy más adatok alapján megfelelő módon igazolták – meghatározhatja, hogy milyen feltételek mellett tekinthető úgy, hogy valamely építési termék vizsgálat nélkül vagy további vizsgálat nélkül megfelel egy bizonyos teljesítményosztálynak.
            
            
               A 305/2011/EU rendelet 36. cikke (1) bekezdésének a) pontja szerint a gyártónak teljesítenie kell az említett feltételeket, ha a termékére vonatkozó típusvizsgálatot a szóban forgó teljesítményszinttel vagy -osztállyal kívánja helyettesíteni.
            
            
               Az építési termékek tűzzel szembeni viselkedés alapján történő osztályzásának (EU) 2016/364 felhatalmazáson alapuló bizottsági rendelet
                  4
                által meghatározott európai rendszere, különösen mellékletének 1. táblázata alkalmazandó az EN 14080 harmonizált szabvány szerinti ragasztott laminált faipari termékekre és az EN 15497 harmonizált szabvány szerinti ékcsapos toldású szerkezeti tömör fából készült termékekre.
            
            
               A szakértői csoport konzultációi alapján az EN 14080 harmonizált szabvány szerinti ragasztott laminált faipari termékeknek és az EN 15497 harmonizált szabvány szerinti ékcsapos toldású szerkezeti tömör fából készült termékeknek a tűzzel szembeni viselkedés tekintetében mutatott teljesítménye az (EU) 2016/364 rendelettel kialakított osztályozási rendszer szerint kellően megalapozott. Ennélfogva úgy tekinthető, hogy az említett termékek tűzzel szembeni viselkedés tekintetében további vizsgálatok nélkül is megfelelnek az említett európai osztályozási rendszer által meghatározott bizonyos teljesítményosztálynak.
            
            
               A rendelettervezet megfelel az arányosság elvének, mivel egy felhatalmazáson alapuló jogi aktus elfogadása a kívánt eredmény elérésének – vagyis az adminisztratív terhek enyhítésének, ugyanakkor a jogbiztonság további garantálásának – leghatékonyabb módja. Ennek eredményeképpen csökkennek a 305/2011/EU rendelet értelmében az említett rendelet hatálya alá tartozó termékek vizsgálatára vonatkozóan a piaci szereplőkre háruló adminisztratív kötelezettségek.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2017.3.20.)
            
         
         
            
               az EN 14080 harmonizált szabvány szerinti ragasztott laminált faipari termékek és az EN 15497 harmonizált szabvány szerinti ékcsapos toldású szerkezeti tömör fából készült termékek tűzzel szembeni viselkedés tekintetében, vizsgálat nélkül történő osztályozásának feltételeiről és a 2005/610/EK határozat módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre
                  5
                és különösen annak 27. cikke (5) bekezdésére,
            
            
               mivel:
            
            
               (1)Az (EU) 2016/364 felhatalmazáson alapuló bizottsági rendeletben
                  6
                elfogadásra került egy, az építési termékek tűzzel szembeni viselkedéssel kapcsolatos teljesítményének osztályozását lehetővé tevő rendszer. A ragasztott laminált faipari termékek és az ékcsapos toldású szerkezeti tömör fából készült termékek az említett felhatalmazáson alapuló rendelet hatálya alá eső építési termékek közé tartoznak.
            
            
               (2)A 2005/610/EK bizottsági határozat
                  7
                mellékletének 1. táblázatában megállapította az EN 14080 harmonizált szabvány hatálya alá tartozó ragasztott laminált faipari termékek tűzállósági osztályait. E termékek további vizsgálata azonban indokolta a határozatban meghatározott feltételek módosítását.
            
            
               (3)A vizsgálatok azt mutatták, hogy az EN 14080 harmonizált szabvány szerinti ragasztott laminált faipari termékek és az EN 15497 harmonizált szabvány szerinti ékcsapos toldású szerkezeti tömör fából készült termékek stabil és kiszámítható tűzállósággal rendelkeznek, amennyiben a faanyag legkisebb átlagos sűrűsége és a legkisebb átlagos vastagság tekintetében megfelelnek bizonyos feltételeknek.
            
            
               (4)Ezért úgy kell tekinteni, hogy az EN 14080 harmonizált szabvány szerinti ragasztott laminált faipari termékek és az EN 15497 harmonizált szabvány szerinti ékcsapos toldású szerkezeti tömör fából készült termékek az említett feltételek teljesülése mellett további vizsgálatok nélkül is megfelelnek egy, az (EU) 2016/364 felhatalmazáson alapuló rendeletben a tűzzel szembeni viselkedés tekintetében meghatározott bizonyos osztálynak.
            
            
               (5)A jogbiztonság érdekében helyénvaló a 2005/610/EK határozat mellékletének 1. táblázatát törölni és helyette e rendelet mellékletét alkalmazni az EN 14080 harmonizált szabvány szerinti ragasztott laminált faipari termékekre,
            
            
               ELFOGADTA EZT A RENDELETET:
            
            
               1. cikk
            
            
               Amennyiben a mellékletben meghatározott feltételeknek megfelelnek, az EN 14080 harmonizált szabvány szerinti ragasztott laminált faipari termékeket és az EN 15497 harmonizált szabvány szerinti ékcsapos toldású szerkezeti tömör fából készült termékeket úgy kell tekinteni, hogy vizsgálatok nélkül megfelelnek a mellékletben feltüntetett teljesítményosztályoknak.
            
            
               2. cikk
            
            
               Az 2005/610/EK határozat mellékletének 1. táblázatát törölni kell.
            
            
               3. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2017.3.20.-én.
            
         
         
            
               
                     a Bizottság részéről
               
               
                     elnök
                     Jean-Claude JUNCKER
               
               
            
         
         
            
                  
                     (1)
                  HL L 88., 2011.4.4., 5. o.
               
               
                  
                     (2)
                  
                  
                        HL L 208., 2005.8.11., 21. o.
                  
               
               
                  
                     (3)
                  Kódszám a bizottsági szakértői csoportok és más hasonló testületek nyilvántartásában: E01329
               
               
                  
                     (4)
                  HL L 68., 2016.3.15., 4. o.
               
               
                  
                     (5)
                  HL L 88., 2011.4.4., 5. o.
               
               
                  
                     (6)
                  A Bizottság (EU) 2016/364 felhatalmazáson alapuló rendelete (2015. július 1.) a 305/2011/EU európai parlamenti és tanácsi rendelet értelmében az építési termékek tűzzel szembeni viselkedés alapján történő osztályzásáról (HL L 68., 2016.3.15., 4. o.). 
               
               
                  
                     (7)
                  A Bizottság 2005/610/EK határozata (2005. augusztus 9.) egyes építkezési termékek tűzállósági osztályainak megállapításáról (HL L 208., 2005.8.11., 21. o.).
               
            
      
    ---documentbreak--- 
      
         
         
            
               MELLÉKLET
            
            
            
            
                  
            
            
                     
                        Termékek
                           1
                        
                     
                  
                  
                     
                        Minimális átlagos sűrűség
                           2
                         
                     
                     
                        (kg/m3)
                     
                  
                  
                     
                        Minimális teljes vastagság 
                     
                     
                        (mm)
                     
                  
                  
                     
                        Osztály 
                           3
                        
                     
                     
                  
               
                     
                        Az EN 14080 harmonizált szabvány szerinti ragasztott laminált faipari termékek és az EN 15497 harmonizált szabvány szerinti ékcsapos toldású szerkezeti tömör fából készült termékek
                     
                  
                  
                     
                        380
                     
                  
                  
                     
                        22
                     
                  
                  
                     
                        D-s2, d0
                     
                  
               
         
         
            
                  
                     (1)
                  A termékszabványokban szereplő minden fafajtára és ragasztóra érvényes.
               
               
                  
                     (2)
                  Az EN 13238 szabványnak megfelelően előkészítve.
               
               
                  
                     (3)
                  Az (EU) 2016/364 felhatalmazáson alapuló rendelet mellékletének 1. táblázata szerinti osztály.